Diari Oficial de la Generalitat Valenciana


Sumari del DOGV 7871, del 12-09-2016 (2016/6888)

RESOLUCIÓ d'11 d'agost de 2016, del Servei Territorial d'Indústria i Energia d'Alacant, per la qual s'atorga a Iberdrola Distribución Eléctrica, SAU, autorització administrativa prèvia per a la modificació per conversió del tram inicial aeri a subterrani del projecte de la LASMT 20 kV, 4/C, ST 220/20 kV Cantalar - L/15 Buscamiel, als termes municipals de Sant Joan d'Alacant i Mutxamel, autorització administrativa de construcció, i es declara, en concret, la seua utilitat pública. Expedient número ATLINE/2015/3/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7871

Data del DOGV
:   12-09-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/6888


Data del document
:   11-08-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ d'11 d'agost de 2016, del Servei Territorial d'Indústria i Energia d'Alacant, per la qual s'atorga a Iberdrola Distribución Eléctrica, SAU, autorització administrativa prèvia per a la modificació per conversió del tram inicial aeri a subterrani del projecte de la LASMT 20 kV, 4/C, ST 220/20 kV Cantalar - L/15 Buscamiel, als termes municipals de Sant Joan d'Alacant i Mutxamel, autorització administrativa de construcció, i es declara, en concret, la seua utilitat pública. Expedient número ATLINE/2015/3/03. [2016/6888]  
  
  
Antecedents de fet  
Amb data 14 de gener de 2015, Iberdrola Distribución Eléctrica, SAU, a través de representant degudament acreditat, va presentar davant del Servei Territorial d'Alacant una sol·licitud de:  
- Autorització administrativa prèvia per a la modificació per conversió del tram inicial aeri a subterrani del projecte de la LASMT 20 kV, 4/C, ST 220/20 kV Cantalar - L/15 Buscamiel, als termes municipals de Sant Joan d'Alacant i Mutxamel, província d'Alacant.  
- Autorització administrativa de construcció.  
- Declaració, en concret, d'utilitat pública, d'aquestes instal·lacions.  
  
Junt amb l'escrit de presentació d'aquestes peticions, s'adjuntava la documentació següent:  
- Projecte tècnic per a l'execució de l'esmentada instal·lació, firmat per tècnic competent, acompanyat de la declaració responsable amb data 11 de desembre de 2014.  
- Separates per a l'obtenció del corresponent informe i condicionat tècnic de:  
· Ajuntament de Sant Joan d'Alacant.  
· Ajuntament de Mutxamel.  
· Servei Territorial de Medi Ambient d'Alacant.  
- Relació concreta i individualitzada dels béns i drets que es consideren de necessària expropiació per a l'establiment de l'esmentada infraestructura, als efectes del reconeixement, en concret, de la utilitat pública d'aquestes instal·lacions.  
El procediment administratiu corresponent a aquesta sol·licitud ha sigut tramitat amb l'expedient de referència ATLINE/2015/3/03, incoat a aquest efecte pel Servei Territorial d'Alacant.  
La sol·licitud de l'autorització administrativa i declaració d'utilitat pública ha sigut objecte d'informació pública als efectes previstos en l'article 9 del mencionat Decret 88/2005, de 29 d'abril, i en l'article 144 del Reial Decret 1955/2000, d'1 de desembre, respectivament, durant el termini de 20 dies en:  
- el Diari Oficial de la Comunitat Valenciana, número 7506, de 16 d'abril de 2015,  
- el Boletín Oficial de la Provincia de Alicante, número 79, de 27 d'abril de 2015,  
- el diari Información, amb data 15 de maig de 2015.  
Amb la mateixa finalitat i termini, es va remetre la sol·licitud als ajuntaments de Sant Joan d'Alacant i Mutxamel, per a la seua exposició en el tauler d'anuncis, requerint d'aquests, una vegada finalitzat el període de publicitat, que remeteren diligència acreditativa de l'exposició, la qual consta en l'expedient.  
D'acord amb la documentació que hi ha en l'expedient, no s'han presentat al·legacions.  
Conforme al procediment reglamentàriament establit, a fi que en el termini de 20 dies presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte de la instal·lació, es va remetre una separata d'aquest, referida a la corresponent part de la instal·lació, a les següents administracions, organismes i empreses de servei públic o d'interés general, els béns o drets dels quals a càrrec seu puguen ser afectats per aquella, amb el resultat que, en síntesi, es detalla:  
- Ajuntament de Sant Joan d'Alacant. Amb data 16 de juny de 2015, emet un informe en què es manifesta la conformitat amb la instal·lació projectada, subjectant-se a les condicions que s'hi contenen.  
- Ajuntament de Mutxamel. Amb data 4 d'agost de 2015, emet un informe en què es manifesta la conformitat amb la instal·lació projectada, subjectant-se a les condicions que s'hi contenen.  
- Servei Territorial de Medi Ambient d'Alacant. Amb dates 21 d'abril i 21 de juliol de 2015, s'emeten sengles informes de caràcter favorable, subjectant-se a les condicions que s'hi contenen.   
Remesos al sol·licitant els pronunciaments i els condicionats tècnics presentats, consta en l'expedient la manifestació de l'acceptació per aquell de cada un d'aquests.  
La documentació tècnica adjuntada reuneix una definició i concreció de les característiques tècniques i de traçat i s'ajusta al que estableix l'article 8 del Decret 88/2005, de 29 d'abril, i l'article 143 del Reial Decret 1955/2000, d'1 de desembre, i conté una relació concreta i individualitzada, en la qual es descriuen, en tots els seus aspectes, material i jurídic, els béns i drets afectats.  
Les instal·lacions objecte del projecte, per a les quals se sol·licita l'autorització administrativa prèvia, autorització administrativa de construcció i declaració d'utilitat pública, constitueixen instal·lacions de distribució elèctrica.  
L'objecte del present projecte consisteix en la modificació del tram inicial aeri previst, entre els suports A1A - A1B i els suports A6A - A6B, per conversió a tram subterrani, amb eixida de les cel·les de línia en 20 kV, de la subestació transformadora 220/20 kV denominada ST «Cantalar, amb 3 circuits i una longitud de 815 metres, per mitjà de canalització en rasa formigonada, corresponent al projecte de la LASMT 20 kV, 4/C, ST Cantalar - L/15 Buscamiel, als termes municipals de Sant Joan d'Alacant i Mutxamel, autoritzada per Resolució de 27 de novembre de 2008, del Servei Territorial d'Energia d'Alacant, per la qual es va atorgar autorització administrativa, aprovació del projecte d'execució i reconeixement, en concret d'utilitat pública (expedient número ATLINE/2007/337/03), com a conseqüència de l'execució de les noves infraestructures i reurbanització de la zona on s'ubica la nova planta dessaladora d'AcuaMed, al costat de la ST Cantalar.  
  
La finalitat que es persegueix amb la construcció d'aquesta instal·lació és la de millorar la qualitat i continuïtat de subministrament de la xarxa de distribució, així com la de poder atendre les noves demandes de subministrament elèctric, en la zona de distribució elèctrica d'influència de la dita instal·lació.  
  
Fonaments de dret  
La instrucció i resolució del present procediment administratiu correspon a la Generalitat, pel fet d'estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3 de la Llei 24/2013, de 26 de desembre, del Sector Elèctric, que són competència de l'Administració general de l'Estat.  
D'acord amb el que disposa l'article 4.1.b del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, i l'article 22 del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria i Energia d'Alacant la resolució del present procediment.  
  
D'acord amb l'article 38 de la Llei 24/2013, de 26 de desembre, del Sector Elèctric, les instal·lacions elèctriques objecte de la sol·licitud constitueixen instal·lacions de distribució elèctrica.  
D'acord amb el que disposa l'article 53 de la Llei 24/2013, de 26 de desembre, del Sector Elèctric; l'article 37 del Reial Decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten, tot això sense perjuí del que preveu aquest últim en relació amb l'exempció d'acreditació d'aquestes capacitats que potestativament puga atorgar l'Administració per als qui exercisquen l'activitat. Sense perjuí que el peticionari que afecta el present procediment, Iberdrola Distribución Eléctrica, SAU, compleix aquesta última condició, en la data present aquesta mercantil es troba inscrita en el Registre Administratiu de Distribuïdors amb el número de registre R1-001, inscripció per a la qual és necessari acreditar el compliment de les capacitats esmentades.  
D'acord amb l'article 54 de la Llei 24/2013, de 26 de desembre, del Sector Elèctric, les instal·lacions de distribució d'energia elèctrica es declaren, amb caràcter general, d'utilitat pública, als efectes d'expropiació forçosa dels béns i drets necessaris per al seu establiment i de la imposició i exercici de la servitud de pas.  
  
De conformitat amb l'incís b de l'article 3 del Decret 88/2005, de 29 d'abril, la instal·lació està classificada dins del grup segon.  
D'acord amb l'article 14.1 del Decret 88/2005, de 29 d'abril, la construcció d'instal·lacions de distribució d'energia elèctrica compreses en el grup segon requereixen les resolucions d'autorització administrativa i aprovació del projecte d'execució (d'acord amb l'article 53 de la Llei 24/2013, de 26 de desembre, del Sector Elèctric, ara denominades «autorització administrativa prèvia i de construcció»).  
  
D'acord amb l'article 55 de la dita norma legal, les empreses interessades poden sol·licitar el reconeixement, en concret, de la utilitat pública de les seues instal·lacions, i per a això han d'incloure una relació concreta i individualitzada dels béns o drets que consideren de necessària expropiació.  
Per a les sol·licituds d'autorització administrativa i aprovació del projecte d'execució és aplicable el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup segon.  
D'acord amb el que estableix l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, que en aquest cas es concreta en el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i en especial, en la seua Instrucció Tècnica Complementària ITC-LAT 06, Línies subterrànies amb cables aïllats.  
De conformitat amb la disposició addicional primera del Decret 88/2005, de 29 d'abril, per a la declaració, en concret, de la utilitat pública, expropiació i imposició i exercici de servitud de pas d'energia elèctrica, seran aplicables el procediment i les disposicions contingudes en el capítol V del títol VII del Reial Decret 1955/2000, d'1 de desembre.  
De conformitat amb la disposició addicional primera del Decret 88/2005, de 29 d'abril, l'òrgan competent per al reconeixement, en concret, d'utilitat pública de les instal·lacions elèctriques serà el que tinga atribuïda la competència per a la seua autorització.  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar a Iberdrola Distribución Eléctrica, SAU, autorització administrativa prèvia per a la modificació per conversió del tram inicial aeri a subterrani del projecte de la LASMT 20 kV, 4/C, ST 220/20 kV Cantalar - L/15 Buscamiel, als termes municipals de Sant Joan d'Alacant i Mutxamel, província d'Alacant.  
Segons la documentació tècnica, les principals característiques tècniques de la instal·lació elèctrica són les següents:  
  
CARACTERÍSTIQUES ADMINISTRATIVES I TÈCNIQUES  
Tipus d'instal·lació Línia elèctrica subterrània d'alta tensió  
Tipus de xarxa (Reial Decret 1955/2000) Xarxa de distribució  
Grup (Decret 88/2005) Segon  
Categoria línia (Reial Decret 223/2008) Tercera  
Categoria de la xarxa (ITC-LAT 06) A  
Sistema Corrent altern trifàsic  
Freqüència (Hz) 50  
Tensió nominal de la xarxa (kV, eficaç) 20  
Tensió més elevada de la xarxa (kV, eficaç) 24  
Material conductor HEPRZ1 12/20 kV 3 x (1x400) Al  
Secció total (mm²) 400  
Longitud conductor tram subterrani (m) 2445 (3 X 815)  
Núm. de circuits 3  
Tipus d'instal·lació Safata/Revestiment/Canalització entubada formigonada  
Longitud total canalització tram subterrani (m) 815  
Longitud canalització existent tram subterrani (m) 600  
Longitud canalització a construir tram subterrani (m) 215  
Inici Cel·les MT en l'interior de la ST 220/20 Cantalar  
Final Connexió amb el tram subterrani de la LASMT 20 kV, 4/C, ST Cantalar - L/15 Buscamiel (ATLINE/2007/337/03)  
Zona afectada Partida el Cantalar  
Municipis afectats Sant Joan d'Alacant i Mutxamel  
  
  
  
El pressupost del projecte de la instal·lació objecte de la present autorització és de cent vint-i-dos mil quatre-cents cinquanta-sis euros amb huitanta cèntims d'euro (122 456,80 ?).  
De conformitat amb l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjuí de les concessions, autoritzacions, llicències i permisos, tant públiques com privades, que siga necessari obtindre per part de Iberdrola Distribución Eléctrica, SAU, d'acord amb altres disposicions que resulten aplicables, i en especial les relatives a l'ordenació del territori i al medi ambient.  
La present autorització s'atorga sense perjuí de tercers i deixant a part els drets particulars.  
El titular de la present autorització tindrà els drets, deures i obligacions recollits en el títol VII de la Llei 24/2013, de 26 de desembre, del Sector Elèctric, i el seu desplegament reglamentari. En tot cas, Iberdrola Distribución Eléctrica, SAU, haurà d'observar els preceptes, mesures i condicions que s'establisquen en la legislació aplicable en cada moment a l'activitat de distribució d'energia elèctrica.  
L'incompliment de les condicions i requisits establits en la present autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Atorgar autorització administrativa de construcció per a l'execució del projecte de modificació del tram inicial en aeri a subterrani del projecte de la LASMT 20 kV, 4/C, ST 220/20 kV Cantalar - L/15 Buscamiel, als termes municipals de Sant Joan d'Alacant i Mutxamel, província d'Alacant, descrites en el punt primer d'aquesta resolució, redactat per tècnic titulat competent i amb la declaració responsable de data 11 de desembre de 2014, habilitant Iberdrola Distribución Eléctrica, SAU, per a la construcció de la instal·lacions interessades, d'acord amb les condicions que s'indiquen a continuació:  
1. La instal·lació elèctrica haurà d'executar-se segons el projecte i els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel seu titular. En cas que siga necessari introduir modificacions respecte de la documentació presentada i aprovada, el titular de la present resolució haurà de sol·licitar prèviament a aquest servei territorial la corresponent aprovació.  
2. La instal·lació a executar complirà, en tot cas, el que estableix el Reial Decret 223/2008, de 15 de febrer, pel qual s'aproven el Reglament sobre condicions tècniques i garanties de seguretat en línies elèctriques d'alta tensió i les seues instruccions tècniques complementàries ITC-LAT 01 a 09, i en especial, en la seua Instrucció Tècnica Complementària ITC-LAT 06, Línies subterrànies amb cables aïllats.  
3. El termini d'execució de la instal·lació serà de 12 mesos comptats a partir de la notificació de la present resolució. No obstant això, amb anterioritat a la seua finalització, podrà sol·licitar-se una ampliació concreta d'aquest per mitjà de sol·licitud motivada davant d'aquest servei territorial, adjuntant a aquest efecte la documentació justificativa de la demora i del cronograma de treballs previstos per al nou termini sol·licitat.  
4. Així mateix, el titular de la present resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució a aquest Servei Territorial d'Indústria i Energia.  
5. El titular de la present resolució estarà obligat a complir els deures i obligacions derivats de la legislació de prevenció de riscos laborals vigent durant la construcció.  
6. Sense perjuí del que es preveu en l'article 12.4 del Decret 88/2005, de 29 d'abril, el personal tècnic en la matèria adscrit al servei territorial podrà realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
7. Finalitzades les obres de construcció de la instal·lació, Iberdrola Distribución Eléctrica, SAU, presentarà al servei territorial la corresponent sol·licitud de l'autorització d'explotació prevista en l'article 18 del Decret 88/2005, de 29 d'abril. Amb la dita comunicació s'adjuntarà un certificat de direcció i final d'obra, subscrit per tècnic facultatiu competent, que acreditarà que és conforme als reglaments tècnics en la matèria, d'acord amb el que s'estableix en la normativa vigent per als projectes d'instal·lacions elèctriques i igualment respecte a la present autorització administrativa i aprovació de projecte d'execució.  
8. Aquest Servei Territorial d'Indústria i Energia, previ tràmit de l'oportú procediment, deixarà sense efecte la present aprovació en qualsevol moment en què observe l'incompliment o inobservança de les condicions que s'hi imposen.  
  
Tercer  
Declarar, en concret, la utilitat pública del projecte de modificació per conversió del tram inicial aeri a subterrani del projecte de la LASMT 20 kV, 4/C, ST 220/20 kV Cantalar - L/15 Buscamiel, als termes municipals de Sant Joan d'Alacant i Mutxamel, província d'Alacant, amb l'afecció a les finques que es detallen en l'annex a aquesta resolució, amb l'abast i els efectes previstos en el títol IX de la Llei 24/2013, de 26 de desembre, del Sector Elèctric, i Seccions 2a i 3a del capítol V del títol VII del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Aquesta declaració porta implícita, en tot cas, la necessitat d'ocupació dels béns o d'adquisició dels drets afectats i implicarà la urgent ocupació als efectes de l'article 52 de la Llei de 16 de desembre de 1954, sobre expropiació forçosa, adquirint Iberdrola Distribución Eléctrica, SAU, la condició de beneficiari en l'expedient expropiatori.  
  
Igualment, porta implícita l'autorització per a l'establiment o pas de la instal·lació elèctrica sobre terrenys de domini, ús o servei públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i serveis d'aquests i zones de servitud pública.  
  
Quart  
Ordenar:  
- La publicació de la present resolució en el Diari Oficial de la Comunitat Valenciana i en el Boletín Oficial de la Provincia de Alicante.  
- La notificació de la present resolució a Iberdrola Distribución Eléctrica, SAU, i a totes les administracions o organismes públics i empreses de serveis públics o serveis d'interés general que han intervingut, o pogut intervindre, en el procediment d'autorització, i les que han emés, o van haver d'emetre, condicionat tècnic al projecte d'execució i les que van informar, o van haver d'informar, durant la tramitació de la declaració, en concret, de la utilitat pública als titulars de béns i drets afectats, així com als restants interessats en l'expedient, d'acord amb el que preveu l'article 52 de la Llei de 16 de desembre de 1954, d'Expropiació Forçosa.  
Tot això, de conformitat amb el que disposen els articles 10 i 17 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Contra la present resolució, que no posa fi a la via administrativa, podrà interposar-se un recurs d'alçada davant de la Direcció General d'Indústria i Energia d'aquesta conselleria en el termini d'un mes comptat des de l'endemà de ser notificada, d'acord amb el que estableix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
Alacant, 11 d'agost de 2016.- El cap del Servei Territorial d'Indústria i Energia: Matías P. Mas Gisbert.